钦定古今图书集成/明伦汇编/氏族典/第441卷 > 《廖用贤尚友录》 > 蒋元晖
## 钦定古今图书集成/明伦汇编/氏族典/第441卷 > 《廖用贤尚友录》 > 蒋元晖

按《唐书柳璨传》：蒋元晖者，少贱，不得其系著，事朱全
忠为腹心。昭宗东迁，元晖为枢密使。帝驻穀水，全忠
谋弑，因令其属李振谕元晖。元晖与朱友恭、氏叔琮
夜选勇士百人叩行在，帝为所弑。全忠自河中来朝，
振曰：“晋文帝杀高贵乡公，归罪成济。今宜诛友恭等，
解天下谤。”全忠趋西内，临对嗣天子，因请讨罪人。是
时，元晖自汴还洛，全忠矫诏收付有司，车裂之，贬为
“凶逆百姓。”